2. ΝΟΜΟΣ 3496 της 23/28 Απρ. 1928 Περί κυρώσεως του Ν.Δ/τος περί κυρώσεως και τροποποιήσεως του Ν.Δ/τος περί χορηγήσεως παρά ταχυδρομικού ταμιευτηρίου δανείων εις το προσωπικόν της Τ.Τ.Τ. υπηρεσίας. ΄Αρθρον μόνον.-Κυρούται το Ν.Δ. της 11/11 Νοεμ. 1927 (ΦΕΚ Α΄ 248) δι’ ου είχε κυρωθή το Ν.Δ. της 9/12 Νοεμ. 1925 «περί χορηγήσεως παρά του Ταχ. Ταμιευτηρίου, δανείων εις το προσωπικόν της Τ.Τ.Τ. Υπηρεσίας», τροποποιούμενον εν τω συνόλω του ως έπεται: ΄Αρθρ.1.-«Επιτρέπεται εις το Ταχ. Ταμιευτήριον μετ’ απόφασιν του Εποπτικού Συμβουλίου αυτού να χορηγή εκ των αποθεματικών αυτού κεφαλαίων αποκλειστικώς εις το προσωπικόν της Υπηρεσίας ΤΤΤ, τοκοχρεωλυτικά δάνεια επί τόκω 5% και ασφαλίστρω 1/2% ετησίως». Τροποποιηθέν δια του άρθρ. 1 Νόμ. 5791/1933, ετροποποιήθη εκ νέου ως άνω δια του άρθρ. 1 Ν.Δ. 12/15 Ιουν. 1936. ΄Αρθρ.2.-«Το δάνειον παρέχεται επί τη εγγράφω αιτήσει του ενδιαφερομένου και εν απολύτω εξαιρετική περιπτώσει ανάγκης αυτού βεβαιουμένης υπευθύνως υπό του αρμοδίου προϊσταμένου του αιτούντος, μέχρι ποσού αποδοχών 9 το πολύ μηνών κατά την κατωτέρω κλίμακα ποσού αποδοχών και χρόνου εξοφλήσεως: (Αντί για τη σελ. 321) Σελ. 321(α) Τεύχος      Σελ.        3 Tαχυδρομικά Ταμιευτήρια 22.Δ.α.1-2 α)Εις τους έχοντας ενός έτους και μέχρι 2 ετών πραγματικήν ΤΤΤ υπηρεσίαν δύναται να χορηγηθή δάνειον μέχρι ποσού ίσου με τας αποδοχάς ενός μηνός εξοφλητέον δι’ εικοσιτεσσάρων μηνιαίων χρεωλυτικών δόσεων, εις δε τους έχοντας 2-5 ετών πραγματικήν ΤΤΤ υπηρεσίαν δύναται να χορηγηθή δάνειον μέχρι ποσού 2 μηνών εξοφλητέον δια τεσσαράκοντα οκτώ μηνιαίων τοκοχρεωλυτικών δόσεων. β)Εις τους έχοντας 5-6 ετών πραγματικήν ΤΤΤ υπηρεσίαν δύναται να χορηγηθή δάνειον μέχρι ποσού αποδοχών 3 μηνών εξοφλητέον δι’ εβδομήκοντα δύο μηνιαίων τοκοχρεωλυτικών δόσεων. γ)Εις τους έχοντας 6-8 ετών ως άνω υπηρεσίαν παρέχεται δάνειον ποσού αποδοχών μέχρις 6 μηνών εξοφλητέον δια 108 μηνιαίων τοκοχρεωλυτικών δόσεων. δ)Εις τους έχοντας 8-10 ετών ως άνω υπηρεσίαν παρέχεται δάνειον ποσού μέχρις 7 μηνών, εξοφλητέον δια 120 μηνιαίων τοκοχρεωλυτικών δόσεων. ε)Εις τους έχοντας 10-15 ετών ως άνω υπηρεσίαν παρέχεται δάνειον ποσού αποδοχών μέχρις 8 μηνών, εξοφλητέον δια 132 μηνιαίων τοκοχρεωλυτικών δόσεων και ς)Εις τους έχοντας άνω των 15 ετών ως άνω υπηρεσίαν παρέχεται δάνειον ποσού αποδοχών μέχρις 9 μηνών, εξοφλητέον δια 144 μηνιαίων τοκοχρεωλυτικών δόσεων. Δύναται ο υπάλληλος να αιτήται την εξόφλησιν του δανείου εντός βραχυτέρων χρονικών ορίων των ως ανωτέρω καθοριζομένων. Οι παρά τη Ελληνική Τηλεφωνική Εταιρεία υπηρετούντες και προερχόμενοι εκ της υπηρεσίας των ΤΤΤ υπάλληλοι δικαιούνται ομοίως των αυτών ανωτέρω δανείων και υπό τους αυτούς όρους, υποχρεουμένης της Τηλεφωνικής Εταιρείας να παρακρατή εκ των μηνιαίων απολαυών των και να καταβάλλη εις τα Ταχυδρομικά Ταμιευτήρια, πλην των εν τω άρθρ. 30 δια του Νόμ. 4547 κυρωθείσης τηλεφωνικής συμβάσεως οριζομένων και τας κεκανονισμένας δόσεις δια τα χορηγηθησόμενα εις αυτούς ως άνω τοκοχρεωλυτικά δάνεια». Τροποποιηθέν δια του άρθρ. 1 Νόμ. 5574/ 1932 και είτα του άρθρ. 2 Νόμ. 5791/1933, ετροποποιήθη εκ νέου ως άνω δια του άρθρ. 2 Ν.Δ. 12/15 Ιουν. 1936. ΄Αρθρ.3.-«Τα παρεχόμενα δάνεια εξοφλούνται εντός 8ετίας το πολύ τοκοχρεωλυτικώς δι’ ίσων μηνιαίων δόσεων κρατουμένων εκ των αποδοχών των δανειζομένων παρά των μισθοδοτουσών Αρχών». Σελ. 322(α) Τεύχος      Σελ.      «Η βάσει του επιμηκυνομένου χρόνου εξοφλήσεως και των νέων ασφαλίστρων κλιμάκωσις των τοκοχρεωλυτικών δόσεων των χορηγηθέντων δανείων, εις τίνας των υπαλλήλων ΤΤΤ χορηγηθήσονται δάνεια υπό ποίους όρους και ασφαλίσεις ως και πάσα λεπτομέρεια εφαρμογής του παρόντος, κανονισθήσονται δια Π.Δ/τος». Το άρθρ. 3 τροποποιηθέν δια του άρθρ. 2 Νόμ. 5574/1932 ετροποποιήθη εκ νέου ως άνω δια του άρθρ. 3 Νόμ. 5791/1933. ΄Αρθρ.4.-Εν περιπτώσει δι’ οιονδήποτε λόγον διακοπής ή παύσεως χορηγήσεως μισθού παρά του Δημοσίου Ταμείου εις δανεισθέντα παρά του Ταχ. Ταμιευτηρίου, το προς αυτόν δάνειον καθίσταται απαιτητόν και εξοφλητέον μετά των τόκων του. Το Ταχ. Ταμιευτήριον δικαιούται αμέσως και άνευ ειδοποιήσεως του οφειλέτου ή του κληρονόμου του να παρακρατή παν ποσόν όπερ ούτος δικαιούται να λάβη εκ του Δημοσίου Ταμείου, δι’ οιανδήποτε αιτίαν ή εκ του οικείου Ταμείου Αρωγής ή Αλληλοβοηθείας ή εκ καταθέσεών του εν τω Ταχ. Ταμιευτηρίω και εν ανεπαρκεία τούτων να εισπράττη το υπολειπόμενον της οφειλής εκ του κεφαλαίου των ασφαλίστρων. ΄Αρθρ.5.(Μεταβατική διάταξις). ΄Αρθρ.6.-Δια Διατάγματος κανονισθήσονται αι λεπτομέρειαι της εφαρμογής των διατάξεων του παρόντος. Εις τον Ημέτερον επί της Συγκοινωνίας Υπουργόν ανατίθεμεν την δημοσίευσιν και εκτέλεσιν του παρόντος Ν.Δ/τος. 